
	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		k návrhu na zrušenie niektorých úloh z uznesení vlády Slovenskej republiky




	
Číslo materiálu: 
	

	Predkladateľ:  ministerka kultúry
	




Vláda

	A.
	zrušuje

	
	A. 1.
	úlohu v bode C.5 uznesenia vlády SR č. 810 z 26. novembra 1996 v znení uznesenia vlády SR č. 307 z 21. apríla 1999 pre ministra kultúry, ministra zdravotníctva, predsedu Správy štátnych hmotných rezerv Slovenskej republiky, predsedu Úradu geodézie, kartografie a katastra Slovenskej republiky - zabezpečovať cez sieť GOVNET v rámci www informačného podsystému príslušného ústredného orgánu štátnej správy SR bezodkladné vystavovanie schválených koncepcií a projektov; 

	
	A. 2.
	úlohu v bode C.3 uznesenia vlády SR č. 144 z 15. marca 2000 pre ministra kultúry, ministra hospodárstva, ministra spravodlivosti, ministra školstva - zabezpečiť vytvorenie systému pravidelnej, komplexnej informovanosti verejnosti o Európskej únii a o postupe prác v procese integrácie, vrátane očakávaných dopadov vstupu SR do EÚ na jednotlivé odvetvia, regióny a obyvateľov;

	
	A. 3.
	úlohu v bode B.2 uznesenia vlády SR č. 319 z 27. marca 2002 pre ministra kultúry, ministra zdravotníctva, vedúceho Úradu vlády Slovenskej republiky, predsedu Úradu pre normalizáciu, metrológiu a skúšobníctvo Slovenskej republiky - nákup nových automobilov realizovať len do nákupných cenových limitov v zmysle platného uznesenia vlády a to len v prípade náhrady za vyradený automobil alebo ak v medziročnom porovnaní na danom ústrednom orgáne vzrástol celkový počet najazdených kilometrov;

	
	A. 4.
	úlohu v bode B.7 uznesenia vlády SR č. 546 z 13. júla 2005 pre ministra kultúry, ministra pôdohospodárstva, ministra práce, sociálnych vecí a rodiny,  predsedníčku Úradu geodézie, kartografie a katastra Slovenskej republiky, predsedníčku Úradu jadrového dozoru Slovenskej republiky, predsedu Úradu pre normalizáciu, metrológiu a skúšobníctvo Slovenskej republiky, predsedu Úradu pre verejné obstarávanie, predsedu Štatistického úradu Slovenskej republiky - vyhľadávať a presadzovať v súlade s aktuálnymi prioritami rezortu vhodných kandidátov na pracovné pozície a do riadiacich štruktúr agentúr, inštitúcií, centier a iných organizačných zložiek Európskej únie;

	
	A. 5.
	úlohu v bode B.1 uznesenia vlády SR č. 726 z 21. septembra 2005 pre ministra kultúry, ministra zdravotníctva, ministra vnútra - uverejniť na internetových stránkach jednotlivých ministerstiev a/alebo národných agentúr a/alebo kontaktných bodov aktuálne informácie o komunitárnych programoch Európskej únie vrátane informácií o programoch pripravovaných v rámci novej finančnej perspektívy 2007 – 2013 a tieto pravidelne aktualizovať;

	
	A. 6.
	[bookmark: _GoBack]úlohu v bode B.1 uznesenia vlády SR č. 24 z 10. januára 2007 pre ministra kultúry, ministra pôdohospodárstva, predsedu Správy štátnych hmotných rezerv Slovenskej republiky, predsedu Úradu geodézie, kartografie a katastra Slovenskej republiky, predsedníčku Úradu jadrového dozoru Slovenskej republiky, predsedu Úradu pre verejné obstarávanie, predsedu Štatistického úradu Slovenskej republiky - postupovať pri vysielaní slovenských národných expertov a stážistov do inštitúcií Európskej únie podľa pravidiel.


	


Na vedomie:
	


členom vlády
predsedom ostatných ústredných orgánov štátnej správy

